Els grups "Los músicos de su alteza" i el Cor de Cambra Mestral tanquen el VIII Cicle de Concerts de Tardor d'Alaquàs
25/11/2002 13:12:00

# Els grups "Los músicos de su alteza" i el Cor de Cambra Mestral tanquen el VIII Cicle de Concerts de Tardor d'Alaquàs

*   25/11/2002 13:12:00
*   [Imprimir](#)
*   Compartir
*    https://www.alaquas.org/documento.asp?id\_do=8305

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8305%2F0&title=Ajuntament%20d%27Alaqu%C3%A0s.%20Premsa.Els%20grups%20%22Los%20m%C3%BAsicos%20de%20su%20alteza%22%20i%20el%20Cor%20de%20Cambra%20Mestral%20tanquen%20el%20VIII%20Cicle%20de%20Concerts%20de%20Tardor%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8305/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/8305/8305_Form_4.jpg)](https://www.alaquas.org/ficheros/documentos/2002/2/8305/8305_Form_10.jpg "<a href='https://www.alaquas.org/ficheros/documentos/2002/2/8305/8305_Form_10.jpg' target=_blank><i class='fa fa-external-link' aria-hidden='true'></i>.Els grups \"Los músicos de su alteza\" i el Cor de Cambra Mestral tanquen el VIII Cicle de Concerts de Tardor d'Alaquàs</a>")

Les actuacions van tindre lloc el passat dissabte 24 i el diumenge 25 de novembre en la Parròquia de la Mare de Déu de l'Olivar

El passat dissabte dia 24 i el diumenge 25 de novembre van tindre lloc les darreres actuacions del VIII Cicle de Concerts de Tardor, festival de música antiga i música valenciana que organitza l'Ajuntmaent d'Alaquàs. Les actuacions, que van estar a càrrec dels grups "Los músicos de su Alteza" i el Cor de Cambra Mestral, van tindre lloc a partir de les 20'30 hores  en la Parròquia de la Mare de Déu de l'Olivar.

"Los músicos de su Alteza", integrats pel tenor José Pizarro, el violoncel barroc Pedro Reula, el tiorba Jesús Fernández i el clavicèmbal i director Luis Antonio González, van incloure al seu programa peces de diversos autors del S.XVII, com ara els italians Monteverdi i Kapsberger, els francesos L.Couperin i Marais o els espanyols Correa de Arauxo i J. de Torres. També van interpretar obres d'altres compossitors, entre els que trobem Juan Arianés, Fra Gerónimo González de Mendoza i Filippo Coppola.

El recital que va oferir el Cor de Cambra Mestral, d'Alaquàs, va estar dividit en dues parts. En la primera van cantar quatre peces sota el nom 'Sons Místics II'. Les obres elegides eren de compositors alemans, en concret de Johannes Jeep i G.Ph Telemann (S. XVII-XVIII) i d'Andrae Antico (S. XV). La segona part del concert va ésser una Missa Luba, que va incloure  els cants Kyrie, Gloria, Credo, Sanctus, Benedictus i Agnus Dei.

Amb les actuacions d'aquests grups es va tancar el Cicle de Concerts de Tardor d'Alaquàs: Música Antiga i Música Valenciana, que enguany celebrava la seua vuitena edició.

Els Cicles de Concerts de Tardor van nàixer a Alaquàs amb un doble motiu de caire històric, d'una banda, relacionar la celebració del 9 d'Octubre amb la cultura musical i d'altra banda, connectar l'expressió de la música amb la història passada de la ciutat,  representada pel centre històric de la ciutat, l'església de la Mare de Déu de l'Olivar i l'església de l'Assumpció de la Mare de Déu, entre altres.